નવી દિલ્હી: ભાજપના અધ્યક્ષ અમિત શાહે વરુણ ગાંધી અને સુબ્રમણ્યમ સ્વામીને કડક ચેતવણી આપી છે. આ ચેતવણી બંનેનાં નિવેદનોને લઈને જારી કરવામાં આવી છે. આ વખતે વરુણ ગાંધી રાષ્ટ્રીય કારોબારીની બેઠકમાં પણ ગેરહાજર રહ્યા હતા. ચેતવણી આપવાનું કારણ વરુણ ગાંધીના કેટલાંક મોટાં નિવેદનો છે. જેમાં તેમણે સરકારની નીતિઓની ટીકા કરી છે. એક વાર વરુણ ગાંધીએ જણાવ્યું હતું કે નાના-નાના ખેડૂતોને દેવાંને કારણે આત્મહત્યા કરવી પડે છે, જ્યારે મોટા ઉદ્યોગપતિઓ બેન્કોના કરોડો રૂપિયા લઈને વિદેશ નાસી જાય છે.